Source: http://oldrybar.mocadca.sk/index.php?id=zakony/disciplina
Timestamp: 2019-11-16 01:30:19+00:00
Document Index: 9898133

Matched Legal Cases: ['§ 3', '§ 4', '§ 7', '§ 20', '§ 22', '§ 17', '§1', '§2', '§3', '§4', '§5', '§6', '§7', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25', '§26', '§27', '§28', '§29', '§30', '§31', '§32']

Org.poriadok
Stráž informuje - 2010 Pytliaci u nás ?
Uverejnené na webe: 10.3.2008 O uverejnenie požiadal: KRKOŠKA Milan -rybárska stráž
Jednou z hlavných úloh SRZ je odborná a kultúrna výchova svojich členov v oblasti rybárstva a športového rybolovu. Súčasťou tejto výchovy je aj výchova k dobrovoľnému a disciplinovanému plneniu zväzových úloh a členských povinností, tak aby disciplinovanosť členov bola celkom prirodzená a uvedomelá.
Podstatné útržky z Disciplinárneho poriadku
§ 3 - Disciplinárne previnenie
Disciplinárneho previnenia sa dopustí člen alebo funkcionár SRZ, ktorý úmyselne alebo z nedbanlivosti poruší:
Stanovy, organizačný poriadok SRZ, smernice a záväzné pokyny alebo opatrenia, vydané orgánmi zložiek SRZ,
právne normy a predpisy týkajúce sa výkonu rybárskeho práva,
zásady hospodárenia s majetkom	organizačnej zložky
všeobecne záväzné právne predpisy, vzťahujúce sa na činnosť SRZ a jeho organizačných zložiek
základné záujmy a zásady organizácie SRZ ako i jednotu SRZ
§ 4 - Disciplinárne opatrenia
Za menej závažné porušenie zväzovej disciplíny
upozornenie člena alebo funkcionára na nesprávnosť jeho konania
Za opätovné menej závažné alebo závažné porušenie Stanov SRZ , zväzovej disciplíny alebo členských povinností, za ublíženie na cti urážkou alebo za vyhrážanie, ujmou na zdraví alebo za iné hrubé správanie medzi členmi a funkcionármi SRZ alebo za porušenie zákonných ustanovení a zásad o rybolove, vyplývajúcich zo zákona o rybárstve a vyhlášky, prípadne rybárskeho poriadku SRZ alebo miestneho rybárskeho poriadku, môže disciplinárny orgán za previnenie uložiť jedno z týchto disciplinárnych opatrení :
verejné pokarhanie na členskej schôdzi
peňažná pokuta do výšky 10 000 Sk
odňatie alebo nevydanie povolenia na rybolov na dobu až 3 rokov
odvolanie z volenej funkcie
dočasné vylúčenie z členstva alebo pridruženého členstva vo zväze na dobu až 3 rokov
§ 7 - Upustenie od uloženia disciplinárneho opatrenia
Disciplinárny orgán môže vo zvlášť odôvodnených prípadoch upustiť od uloženia disciplinárneho opatrenia, ak previnilý
dopustil sa menej závažného previnenia prvý raz
prejavil účinnú ľútosť, že sa dopustil previnenia a prejavil snahu po náprave
možno od previnilého očakávať, že samotné prerokovanie veci pred disciplinárnym orgánom stačí na jeho prevýchovu
§ 20 - Právo obhajoby
Disciplinárne stíhaného musí disciplinárny orgán prvého stupňa preukázateľne pozvať na disciplinárne konanie včas a to najmenej 7 dní vopred písomne spôsobom......
Disciplinárne stíhaný môže ospravedlniť svoju neúčasť maximálne 1 krát. V prípade, že sa i na ďalšie disciplinárne konanie ospravedlní, disciplinárna komisia prerokuje vec aj v jeho neprítomnosti, pričom bude povinný nahradiť náklady disciplinárnej komisie spojené s týmto konaním.
§ 22 - Povinnosť svedčiť
Ak disciplinárny orgán predvolá v rámci disciplinárneho konania člena alebo funkcionára SRZ ako svedkov, sú povinní dostaviť sa na predvolanie a vypovedať ako svedkovia pravdivo a bez zamlčania im známych skutočností o okolnostiach dôležitých pre disciplinárne rozhodnutie.
Túto povinnosť svedčiť má i mladistvý organizovaný v klube mladých rybárov, ak s tým súhlasí jeho zákonný zástupca.
Cieľom bolo zjednotiť rozsah opatrení a pokút - jednotne - pre všetkých členov SRZ.
6. Lov rýb v noci za pomoci svetla, zbieranie ikier, používanie lapadiel, čereňov s plochou väčšou ako 1 m2,vrší, košov
9. Lov rýb pri vodohospodárskych stavbách v tabuľou vyznačenej vzdialenosti od telesa hrádze alebo hate, od objektov vodných elektrární, čerpacích staníc, od technických zariadení, odvodňovacích a závlahových kanálov a plavebných komôr, lov rýb z plavidiel a plávajúcich technických zariadení v plavebných komorách, z cestných a železničných mostov, z lávok pre peších, v biokoridoroch
21. Použitie iných ako umelých mušiek v počte väčšom ako tri a použitie ako muškárskeho náradia pri love
32. Lov v čase od 22.00 do 04.00 h bez osvetlenia
37. Lov rýb na plávanú a položenú v rozpore s § 17 ods. 4 vyhlášky ( neprítomnosť loviaceho na lovnom mieste)
44. Použitie sonaru počas lovu rýb.
50. Nekompletnosť povinnej výbavy-meradlo, uvoľňovač háčikov a podberák.
OBSAH Disciplinárneho poriadku
Pre lepšiu orientáciu je nižšie uvedený aspoň heslovitý obsah dokumentu.
Ak máte záujem, môžete si tu stiahnuť plné znenie
discilinárneho poriadku SRZ
§1-Účel disciplinárneho poriadku
§2-Zásady disciplinárneho konania
§3-Disciplinárne previnenie
§4-Disciplinárne opatrenia
§5-Ukladanie disciplinárnych opatrení
§6-Ukladanie disciplinárnych opatrení mládeži
§7-Upustenie od uloženia disciplinárneho opatrenia
§8-Výkon disciplinárnych opatrení
§9-Odpustenie disciplinárneho opatrenia
§10-Premlčanie disciplinárneho previnenia
§11-Disciplinárne orgány a ich príslušnosť
§12-Členovia disciplinárneho orgánu
§13-Vylúčenie člena disciplinárneho orgánu
§14-Podnet na začatie disciplinárneho konania
§15-Rozhodnutie o začatí disciplinárneho konania
§16-Neprípustnosť disciplinárneho stíhania
§17-Predbežné skúmanie návrhu
§18-Pozastavenie výkonu funkcie
§19-Disciplinárne rokovanie
§20-Právo obhajoby
§21-Dokazovanie v disciplinárnom konaní
§22-Povinnosť svedčiť
§23-Zápisnica
§24-Disciplinárne rozhodnutie
§25-Odvolanie
§26-Právoplatnosť a vykonateľnosť disciplinárnych rozhodnutí
§27-Doručovanie
§28-Dovolanie
§29-Lehoty
§30-Evidencia disciplinárnych opatrení
§31-Administratívne zabezpečenie
§32-Záverečné ustanovenie
Tento dokument nadobudol účinnosť 1. januára 2008.